stanford-oval/wikipedia huggingface dataset:
Ron Jans
Ura pelaajana

Jans aloitti peliuransa PEC Zwollessa 1976. Hän edusti seuraa kaikkiaan seitsemän kauden ajan. Jansin debyyttikaudella 1976/77 Zwolle eteni KNVB Cupin finaaliin, mutta hävisi siellä FC Twentelle 3–0. Seuraavalla kaudella joukkue voitti Eerste Divisien ja nousi pääsarjatasolle, jossa seura pelasikin koko Jansin Zwolle-uran lopun ajan.
1982 Jans siirtyi FC Groningeniin, jossa hän pelasi yhdessä mm. Ronald ja Erwin Koemanin kanssa. Jansin ura Groningenissa jäi kahteen kauteen ja 1984 hän siirtyi Rodaan. Kolmen Roda-kauden jälkeen Jans jätti Alankomaiden kentät ja siirtyi japanilaisseura Mazda SC:n paitaan. Japanin vierailu ei ollut erityisen menestyksekäs ja Jans pelasi vain 16 ottelua Mazdassa. 1988 hän palasi kotimaahansa ja edusti BV Veendamia kolme kautta päättäen uransa vuonna 1991.
Ura pelaajana > Meriitit pelaajana

Eerste Divisie: 1978
KNVB Cupin hopeaa: 1977
Ura valmentajana > Meriitit valmentajana

Alankomaiden cup: 2014
Hopeaa: 2015
Aiheesta muualla

Profiili (Arkistoitu – Internet Archive)
| 0 | 1 | 2 |
| --- | --- | --- |
| Edeltäjä: Dwight Lodeweges | FC Groningenin päävalmentaja 11/2002–2010 | Seuraaja: Pieter Huistra |
| 0 | 1 | 2 |
| --- | --- | --- |
| Edeltäjä: Jan Everse | SC Heerenveenin päävalmentaja 2010–2012 | Seuraaja: Marco van Basten |
| 0 | 1 | 2 |
| --- | --- | --- |
| Edeltäjä: José Riga | Standard Liègen päävalmentaja 6–10/2012 | Seuraaja: Mircea Rednic |
| 0 | 1 | 2 |
| --- | --- | --- |
| Edeltäjä: Art Langeler | FC Zwollen päävalmentaja 2013–2017 | Seuraaja: John van ’t Schip |
| 0 | 1 | 2 |
| --- | --- | --- |
| Edeltäjä: Alan Koch | FC Cincinnatin päävalmentaja 8/2019–2/2020 | Seuraaja: Jaap Stam |
| 0 | 1 | 2 |
| --- | --- | --- |
| Edeltäjä: Gonzalo García García | FC Twenten päävalmentaja 2020–2023 | Seuraaja: Joseph Oosting |
| 0 | 1 | 2 |
| --- | --- | --- |
| Edeltäjä: Michael Silberbauer | FC Utrechtin päävalmentaja 9/2023– | Seuraaja: – |
Planet Punk

| Planet Punk Die Ärzte |
| --- | --- | --- |

Studioalbumin tiedot
 Julkaistu: 1995
 Kesto: 57.48
 Levy-yhtiö: Metronome
Die Ärzten muut julkaisut
| Das Beste von kurz nach früher bis jetze 1994 | Planet Punk 1995 | 1, 2, 3, 4 – Bullenstaat! 1995 |
Planet Punk on saksalaisen Die Ärzten kuudes studioalbumi, ja se julkaistiin  18. syyskuuta 1995.  
Farin Urlaub nimesi Planet Punkin yhtyeen lempialbumiksi Die Ärzte -biografiassa. Se saavutti toisen sijan Saksan albumilistalla ja pysyi top 10:ssä seitsemän viikkoa. Se myi myös kultaa ja platinaa.
Kappaleet

Super drei – 2.16  (säv. González, Urlaub san. González, Felsenheimer, Urlaub)
Schunder-Song – 3.06  (säv. san. Urlaub)
Hurra – 3.26  (säv. san. Urlaub)
Geh mit mir – 2.29  (säv. san. Felsenheimer)
Langweilig – 3.07  (säv. san. Urlaub)
Mein Freund Michael – 3.39  (säv. san. Urlaub)
Rod Loves You – 3.26  (säv. san. Felsenheimer, González)
Der Misanthrop – 3.21  (säv. san. Urlaub)
Vermissen, Baby – 3.37  (säv. González san. Felsenheimer)
Nazareth – 4.20  (säv. san. Felsenheimer)
Meine Ex(plodierte Freundin) – 3.39  (säv. san. Urlaub)
Die Banane – 4.35  (säv. Felsenheimer, González san. Felsenheimer)
B.S.L. – 2.35  (säv. san. Urlaub)
Die traurige Ballade von Susi Spakowski – 4.01  (säv. san. Felsenheimer)
Red mit mir – 3.58  (säv. san. Urlaub)
Trick 17 m.S. – 3.05  (säv. san. Urlaub)
Opfer – 3.00  (säv. san. Urlaub)
Singlet

Ein Song namens Schunder (myös Schunder-Song) B-puolien Is ja irre, Regierung ja Unholy kanssa. Se saavutti neljännen sijan Saksan singlelistalla ja pysyi kuusi viikkoa Saksan top 10:ssä. Se myi myös kultaa.
Hurra single-versiona B-puolien Sex Me, Baby, Warrumska, Ekelpack (liveversio) ja Eine Frage der Ehre kanssa. Hurra pääsi sijalle 25 Saksan singlelistalla.
Popular

Wikisanakirjassa on tähän liittyvä sananselitys: .
Popular voi tarkoittaa seuraavia asioita:
Musiikissa:
Popular, Nada Surfin kappale albumilta High/Low, 1996
Popular, Darren Hayesin kappale albumilta The Tension and the Spark, 2004
Popular, The Veronicas -duon kappale albumilta Hook Me Up, 2008
Popular, Eric Saaden euroviisuedustuskappale vuodelta 2011
Popular, kappale Tony-palkitusta musikaalista Wicked
Televisiossa:
Popular, vuosina 1999–2001 esitetty yhdysvaltalainen teinikomediasarja
Liikeyrityksiä:
Radio Popular, portugalilainen kodinelektroniikka myyvä kauppaketju.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Popular”, voi hakea sivunnimihaulla, laajalla sivunnimihaulla tai tekstihaulla.
Pyhän Hannan kirkko

| Pyhän Hannan kirkko |
| --- | --- |
 Pyhän Hannan kirkko
Sijainti:  Tuupovaara, Joensuu
Koordinaatit:  62°37′40.0″N, 30°38′24.9″E
Seurakunta:  Joensuun ortodoksinen seurakunta
Rakentamisvuosi:  1915
Suunnittelija:  Valamon luostarin teknikkomunkki Gennadi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Hannan kirkko (koko nimi Sonkajanrannan Pyhän Profeetta Hannan ja Jumalanäidin kuolonuneennukkumisen kirkko) on Joensuun ortodoksisen seurakunnan kirkko, joka sijaitsee Joensuun Tuupovaarassa Sonkajanrannan kylässä. Kirkon suunnitteli Valamon luostarin teknikkomunkki Gennadi ja se valmistui vuonna 1915.
Kirkon rakentamista edisti muun muassa uskonnonopettaja Johannes Karhapää. Kauppias P. F. Nesterov rahoitti kirkon rakentamisen.
Aiheesta muualla

Kuvia tai muita tiedostoja aiheesta Pyhän Hannan kirkko Wikimedia Commonsissa
Ron Howard

| Ron Howard |
| --- | --- |
 Ron Howard vuonna 2011.
Henkilötiedot
Koko nimi:  Ronald William Howard
Syntynyt: 1. maaliskuuta 1954 (ikä 70) Duncan, Oklahoma, Yhdysvallat
Ammatti:  näyttelijä, elokuvaohjaaja, tuottaja
Aiheesta muualla
IMDb 
Elonet
Ronald William ”Ron”  Howard (s. 1. maaliskuuta 1954 Duncan, Oklahoma) on yhdysvaltalainen elokuvaohjaaja, näyttelijä ja tuottaja.
Ura > Näyttelijänura

Howard aloitti näyttelijänuransa jo lapsena 1950-luvulla. Hänen tunnetuin roolinsa lapsinäyttelijänä oli Opie Taylorin rooli suositussa tilannekomediasarjassa The Andy Griffith Show, jota esitettiin vuosina 1960–1968. Hän myös vieraili monissa muissa televisiosarjoissa ja esiintyi myös sekä televisio- että teatterielokuvissa. Sarjojen ja elokuvien tekijätietoihin hänen nimekseen merkittiin tuolloin ”Ronny Howard”.
Howardin tunnetuin roolityö aikuisena on Richie Cunninghamin rooli 1970-luvun menestyssarjassa Onnen päivät. Howard näytteli sarjassa vakituisesti vuodesta 1974 vuoteen 1980, jolloin jätti sarjan keskittyäkseen ohjaajanuraansa. Hän kuitenkin vieraili sarjassa muutaman kerran myös seuraavina vuosina. Tunnetuin elokuva, jossa Howardilla on merkittävä rooli, on George Lucasin ohjaama Svengijengi ’62 (American Graffiti) vuodelta 1973, jossa hänen roolihenkilönsä on Steve Bolander.
Ura > Ohjaajanura

Ensimmäinen Howardin ohjaama pitkä elokuva on vuonna 1977 ensi-iltansa saanut pienen budjetin toimintakomedia Suuri autopuhallus (Grand Theft Auto), jossa Howardilla itsellään oli miespäähenkilön, Sam Freemanin rooli. Suuren autopuhalluksen jälkeen hän ohjasi muutaman televisioelokuvan ja vuonna 1982 oli seuraavan teatterielokuvan vuoro, kun komediaelokuva Yövuoro (Night Shift), pääosissaan Michael Keaton ja Henry Winkler, sai ensi-iltansa.
Myöhemmällä urallaan Howard on ohjannut useita hyvin menestyneitä elokuvia, kuten Tom Hanksin ja Daryl Hannahin tähdittämä romanttinen komedia Splash, tieteiselokuva Cocoon – nuoruudenlähde (Cocoon), joka sai Oscarit visuaalisista efekteistä ja miessivuosasta (Don Ameche), sekä muun muassa Hanksin, Kevin Baconin ja Bill Paxtonin tähdittämä Apollo 13, joka sai yhdeksän Oscar-ehdokkuutta ja voitti kaksi palkintoa, äänityksestä ja leikkauksesta. Howardille Apollo 13 toi parhaan ohjauksen Golden Globe -ehdokkuuden. Vuonna 2002 Howard sai parhaan ohjauksen Oscarin draamaelokuvasta Kaunis mieli (A Beautiful Mind) ja oli ehdolla myös muun muassa BAFTA-palkinnon ja Golden Globen saajaksi. Elokuva sai myös parhaan elokuvan, parhaan naissivuosan (Jennifer Connelly) ja parhaan sovitetun käsikirjoituksen Oscarit. Howard oli toisen kerran ehdolla parhaan ohjauksen Oscarin saajaksi vuonna 2009 elokuvasta Frost/Nixon, mutta jäi tuolloin palkinnotta.
Vuonna 2006 sai ensi-iltansa Howardin ohjaama Da Vinci -koodi (The Da Vinci Code), joka perustuu Dan Brownin samannimiseen romaaniin. 125 miljoonan Yhdysvaltain dollarin budjetilla tehty elokuva oli maailmanlaajuisesti vuoden 2006 toiseksi katsotuin elokuva ja tuotti teatterikierroksellaan yli 758 miljoonaa dollaria. Howard ohjasi myös elokuvan vuonna 2009 ilmestyneen jatko-osan Enkelit ja demonit (Angels & Demons).
Ura > Tuottaja

Ohjaamisen ohella Howard on toiminut myös elokuva- ja televisiotuottajana. Vuonna 1986 hän perusti Brian Grazerin kanssa tuotantoyhtiö Imagine Entertainmentin. Yhtiö on tuottanut monia Howardin ja muiden tekijöiden elokuvia sekä muun muassa televisiosarjoja 24, Felicity ja Sukuvika. Hän toimi Sukuviassa myös kertojaäänenä.
Yksityiselämä

Howard on ollut vuodesta 1975 lähtien naimisissa Cheryl Howardin (o.s. Alley) kanssa. Heillä on neljä lasta, vuonna 1981 syntynyt tytär Bryce Dallas Howard, joka myös on näyttelijä, vuonna 1985 syntyneet kaksostyttäret sekä vuonna 1987 syntynyt poika.
Howardin vanhemmat, Rance Howard ja Jean Speegle Howard, olivat näyttelijöitä. Myös hänen veljensä Clint Howard on näyttelijä. He ovat näytelleet monissa Ron Howardin ohjaamissa elokuvissa.
Filmografia ohjaajana

Suuri autopuhallus (Grand Theft Auto) (1977)
Yövuoro (Night Shift) (1982)
Splash (1984)
Cocoon – nuoruudenlähde (Cocoon) (1985)
Gung Ho – autoja, autoja (Gung Ho) (1986)
Willow – suuri seikkailu (Willow) (1988)
Perhe on paras (Parenthood) (1989)
Tulimyrsky (Backdraft) (1991)
Kaukainen maa (Far and Away) (1992)
Etusivu (The Paper) (1994)
Apollo 13 (1995)
Ransom – lunnaat (Ransom) (1996)
Edtv (1999)
The Grinch (How the Grinch Stole Christmas) (2000)
Kaunis mieli (A Beautiful Mind) (2001)
Kadoksissa (The Missing) (2003)
Cinderella Man (2005)
Da Vinci -koodi (The Da Vinci Code) (2006)
Frost/Nixon (2008)
Enkelit ja demonit (Angels & Demons) (2009)
Paha paikka (The Dilemma) (2011)
Rush (2013)
Kamppailu merta vastaan (In the Heart of the Sea) (2015)
Inferno (2016)
Solo: A Star Wars Story (2018) (korvasi Phil Lordin ja Christopher Millerin kesken tuotannon)
Hillbilly Elegy (2020)
Aiheesta muualla

Kuvia tai muita tiedostoja aiheesta Ron Howard Wikimedia Commonsissa
Punainen viiva (kappale)

| ”Punainen viiva” Timo Rautiainen |
| --- | --- | --- |

Singlen tiedot
 Albumilta: Sarvivuori
 Julkaistu: 22. maaliskuuta 2006
 Tekijä(t): Timo Rautiainen (säv.) Jarkko Martikainen (san.)
 Tuottaja(t): Jarkko Martikainen
 Tyylilaji: heavy metal, hard rock
 Kesto: 04.58
 Levy-yhtiö: King Foo
Listasijoitukset
  Suomen virallinen singlelista: 1.
Timo Rautiaisen muut singlet
|   | ”Punainen viiva” 2006 | ”Sinulle” 2006 |
Punainen viiva on Timo Rautiaisen kappale ja single albumilta Sarvivuori.
Single nousi ensimmäisellä listaviikollaan Suomen virallisen listan ykköseksi ja pysyi listalla 8 viikkoa.
Kappaleet

Punainen viiva – 4.58 (säv. Timo Rautiainen, san. Jarkko Martikainen, sov. Timo Rautiainen)
Pohjoisen taivaan alla – 3.12 (säv., san. ja sov. Gösta Sundqvist)
Aiheesta muualla

”Punainen viiva” discogs.com -sivustolla
Rufus Sewell

| Rufus Sewell |
| --- | --- |
 Rufus Sewell, Taivaan pilarien ensi-illassa 2010
Henkilötiedot
Koko nimi:  Rufus Frederik Sewell
Syntynyt: 29. lokakuuta 1967 (ikä 56) Twickenham, Iso-Britannia
Näyttelijä
Aktiivisena:  1993–
Aiheesta muualla
IMDb 
Elonet
Rufus Frederik Sewell (s. 29. lokakuuta 1967, Twickenham, Iso-Britannia) on englantilainen näyttelijä. Hän on esiintynyt muun muassa elokuvissa Dangerous Beauty (1998), Dark City (1998), Ritarin tarina (2001), Silmänkääntäjä (2006), ja The Tourist (2010), sekä television minisarjassa Taivaan pilarit (2010). Hän näyttelee myös teatterissa ja on palkittu roolitöistään näyttämöllä.
Lapsuus

Sewellin äiti Jo oli walesilalinen taiteilija ja isä William australialainen animaattori, joka oli tekemässä The Beatlesin animaatioelokuvaa Keltainen sukellusvene (1968). Sewell kasvoi äitinsä hoivissa viisivuotiaasta lähtien ja hänen isänsä kuoli kun Sewell oli 10-vuotias.
Ura

Kapinallisen teini-iän jälkeen Sewell pääsi London's Central School of Speech and Drama -kouluun, missä hän opiskeli näyttelemistä kolmen vuoden ajan. Hän alkoi näytellä teatterissa ja elokuvissa vuodesta 1989 alkaen ja sai vuonna 1992 parhaan tulokkaan palkinnon Lontoon teatterikriitikoilta sekä Olivier-palkintoehdokkuuden seuraavana vuonna Tom Stoppardin näytelmästä Arcadia.
Vuonna 1994 Sewell tuli Englannin televisioyleisön tietoisuuteen minisarjasta Middlemarch. Vuonna 2008 hän sai ensimmäisen pääroolinsa CBS:n televisiosarjassa Eleventh Hour, joka ei kuitenkaan menestynyt. Vuonna 2010 Sewell näytteli television minisarjassa Taivaan pilarit ja elokuvassa The Tourist. Vuonna 2012 hän näytteli elokuvassa Abraham Lincoln: Vampire Hunter.
Sewell voitti vuonna 2007 Laurence Olivier -teatteripalkinnon ja oli 2008 Tony-palkintoehdokkaana ja 2006 BAFTA-ehdokkaana.
Yksityiselämä

Sewell on ollut kahdesti naimisissa, vuosina 2000 ja 2004–2006. Hänellä on poika William, joka syntyi 2002.
Valikoitu filmografia

Dangerous Beauty (1998)
Dark City (1998)
Ritarin tarina (2001)
Zorron legenda (2005)
Silmänkääntäjä (2006)
Tristan and Isolde (2006)
Amazing Grace (2007)
The Tourist (2010)
Abraham Lincoln: Vampire Hunter (2012)
Hercules (2014)
Gods of Egypt (2016)
Victoria – nuori kuningatar TV-Sarja (2016)
Old (2021)
Aiheesta muualla

Rufus Sewell Internet Movie Databasessa. (englanniksi)
Rufus Sewell Twitterissä
Raiatean lentoasema

Raiatean lentoasema (IATA: RFP, ICAO: NTTR) on lentoasema Raiatean saarella Ranskan Polynesiassa. Se sijaitsee 2,4 kilometrin päässä saaren suurimmasta kaupungista Uturoasta. Vuonna 2014 sen kautta kulki noin 208 000 matkustajaa.
Lentoyhtiöt ja kohteet

| Lentoyhtiö | Kohteet |
| --- | --- |
Air Tahiti: Bora Bora, Huahine, Maupiti, Moorea, Papeete, Rangiroa
Raid over Moscow

| Raid over Moscow |
| --- | --- |
 Pelin ZX Spectrum -version kansikuva.
Kehittäjä:  Access Software
Julkaisija:  U.S. Gold
Julkaistu:  1985
Lajityyppi:  toimintapeli
Pelimuoto:  yksinpeli
Alusta:  Commodore 64, Amstrad CPC, Apple II, BBC Micro, ZX Spectrum
Lisää peliartikkeleitaVideopelien teemasivulla
Infobox OK : 
Raid over Moscow (lyhyemmin nimellä Raid joissakin maissa) on Access Softwaren kehittämä videopeli Atarin 8-bittisille tietokoneille sekä Commodore 64-, Amstrad CPC-, ZX Spectrum- ja Apple II -alustoille. Peli julkaistiin kylmän sodan aikaan vuonna 1985, ja sen aiheena oli suurvaltojen välinen konflikti.
Suomessa Raid over Moscow aiheutti kohua kansanedustaja Ensio Laineen (skdl) tehtyä kirjallisen kysymyksen pelin soveliaisuudesta julkiseen levitykseen. Laineen ja muiden kyselyn allekirjoittaneiden mielestä peli vahingoitti ”naapuriystävyyttä ja lasten rauhankasvatustavoitteita”. Käyty keskustelu oli ensimmäinen tietokonepelistä noussut poliittinen kohu Suomessa. Saamansa julkisuuden ansiosta peli nousi myyntitilastojen kärkeen ja pysyi siellä syksyyn 1985 saakka.
Ulkoministeriön salaisten muistioiden julkistamisen myötä on selvinnyt, että Neuvostoliitto pyrki diplomaattiensa välityksellä vaikuttamaan Suomen hallitukseen pelin kieltämiseksi. Se uhkasi kiinnittää asiaan myös vakavaa virallista huomiota, mikäli pelin mainostaminen ja myynti Suomessa jatkuisi. Tulkinnan mukaan peli oli sotapropagandaa avaruussodan puolesta. Aihe oli vuonna 1985 ajankohtainen Yhdysvaltain Tähtien sota -projektin takia. Neuvostoliiton suurlähetystön lähetystöneuvos Josif Kosatshevin mukaan pelistä MikroBitti-lehdessä julkaistu myönteinen arvio oli ”yksi räikeimpiä Neuvostoliiton vastaisia provokaatioita” sodanjälkeisessä Suomessa.
Aiheesta muualla

Raid Over Moscow MobyGamesissa (englanniksi)
Pasanen, Tero: "Hyökkäys Moskovaan!" – Tapaus Raid over Moscow Suomen ja Neuvostoliiton välisessä ulkopolitiikassa 1980-luvulla (pdf) (s. 1–11) Pelitutkimuksen vuosikirja 2011.  2011. Tampereen yliopisto.
Ylen Elävä arkisto: Raid over Moscow -peli sai Suomessa aikaan poliittisen kriisin
Raid over Moscow Sinclar Infoseek -sivustolla
Puontpyölinjärvi

| Puontpyölinjärvi |
| --- | --- |
Valtiot:  Suomi
Paikkakunta:  Salo ja Raasepori
Koordinaatit:  60°05′43″N, 23°10′33″E
Vesistöalue ja valuma-alueen tietoja
Laskujoki:  Sillbölebäcken
Järvinumero:  82.014.1.001 
Mittaustietoja
Pinnankorkeus:  15,9 m
Rantaviiva:  24,71 km
Pinta-ala:  2,36 km²
Keskisyvyys:  4,5 m
Suurin syvyys:  10,8 m
 fiPuontpyölinjärvi 
Puontpöylinjärvi (ruots. Frankböleträsket) on 235,9 hehtaarin kokoinen järvi Salon ja Raaseporin (vuoteen 2008 Perniön ja Tammisaaren, vielä aiemmin Tenholan) rajalla. Kuntien ja samalla maakuntien raja kulkee järven pohjoisosan halki. Järven pohjoisrannalla sijaitsee Salon Puontpyölin kylä ja itärannalla Raaseporin Frankbölen kylä.
Puontpöylinjärvessä on useita saaria. Järven laskujoki on Sillbölebäcken, joka laskee Lillträsketin kautta Saaristomereen.
Aiheesta muualla

Puontpyölinjärvi-Frankböleträsket suojeluyhdistys ry
Puontpyölinjärven valuma-alue (82.014) Järvi-meriwiki. Suomen ympäristökeskus.
Pyhän Savan ritarikunta

Ritarikunnan tunnuksia
Pyhän Savan ritarikunta (serb. Орден Светог Саве, Orden Svetog Save) oli serbialainen ritarikunta, joka perustettiin vuonna 1883 kuningas Milan I:n käskystä. Kunniamerkkiä jaettiin tunnustuksena mm. kulttuurin ja opetuksen saralla tehdyistä ansioista niin siviileille kuin sotilaillekin. Ritarikunta on nimetty Pyhän Savan mukaan, joka oli ensimmäinen Serbian arkkipiispa.
Kunnianosoitusta jaettiin viidessä luokassa:
suurristin ritari
suurupseeri
komentaja
upseeri
ritari
Pyhän Ristin luostari

Pyhän Ristin luostari voi viitata muun muassa seuraaviin luostareihin:
Pyhän Ristin luostari, Ómodos, Kypros
Pyhän Ristin luostari, Sámos, Kreikka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyhän Ristin luostari”, voi hakea sivunnimihaulla, laajalla sivunnimihaulla tai tekstihaulla.
Pyhän Ristin luostari (Sámos)

| Pyhän Ristin luostari Μονή Τιμίου Σταυρού |
| --- | --- |
 Pyhän Ristin luostari.
Sijainti:  Mavratzaíoi, Pythagóreio, Dytikí Sámos, Pohjois-Egean saaret, Kreikka
Koordinaatit:  37°42′30″N, 26°52′17″E
Kirkkokunta:  ortodoksinen kirkko
Perustaja:  Munkki Neilos
Perustettu:  1592
Lisää rakennusartikkeleitaArkkitehtuurin teemasivulla
Pyhän Ristin luostari (kreik. Μονή Τιμίου Σταυρού, Moní Timíou Stavroú) on ortodoksinen luostari Sámoksen saarella Kreikassa. Se on omistettu Pyhälle ristille. Luostari sijaitsee saaren kaakkoisosassa lähellä Mavratzaíoin ja Chóran kyliä.
Luostari on perustettu vuonna 1592. Sen perusti munkki Neilos, joka tuli läheisestä Megáli Panagían luostarista. Luostaria laajennettiin vuonna 1604. Sen nykyinen pääkirkko rakennettiin vuonna 1838. Vuoden 2011 väestönlaskennassa luostarille kirjattiin kolme asukasta.
Luostarin kirkko on kolmilaivainen basilika, jossa on kupoli. Laivoista oikea on omistettu Johannes Kastajalle (Tímios Pródromos) ja vasen Elävöittävälle lähteelle (Zoodóchos Pigí). Kirkossa on koristeellinen puusta veistetty ikonostaasi. Luostarin pyhäinjäännöksiin kuuluu Pyhän ristin palaksi uskottua puuta.
Luostari juhlii vuosittain 14. syyskuuta.
Pyhän Hengen kirkko (Kööpenhamina)

| Pyhän Hengen kirkko Helligåndskirken |
| --- | --- |
 Pyhän Hengen kirkko Kööpenhaminassa vuonna 2006.
Sijainti:  Niels Hemmingsens gade 5 Kööpenhamina, Tanska
Kirkkokunta:  Tanskan kansankirkko
Hiippakunta:  Kööpenhaminan hiippakunta
Rakentamisvuosi:  1295
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Hengen kirkko (tansk. Helligåndskirken) on Kööpenhaminan latinalaisessa korttelissa sijaitseva kirkko. Kirkko rakennettiin vuonna 1295 vähäosaisten ja vanhusten sairaalaksi. Siihen liittyvä luostari rakennettiin vuonna 1474. Rakennuksen länsisiipi, Helligåndshuset, on Kööpenhaminan ainoa keskiaikainen rakennus.
Keksiaikaista rakennusta laajennettiin ja vuosina 1582–1594 Hans van Steenwinckel vanhempi viimeisteli tornin. Kirkon keskiosa rakennettiin vuonna 1620 ja vuonna 1672 siihen lisättiin pyöreä hautakappeli. Kirkko kärsi suuria vaurioita vuoden 1728 palossa. J. C. Krieger restauroi kirkon. Kirkon korkea torni rakennettiin uudelleen vuosina 1878–1880.
Aiheesta muualla

Kuvia tai muita tiedostoja aiheesta Pyhän Hengen kirkko (Kööpenhamina) Wikimedia Commonsissa
Pyhän Scholastican päivän mellakka

| Pyhän Scholastican päivän mellakka |
| --- | --- |
 Mellakka kuvattuna vuoden 1907 postikortissa.
Paikka:  Oxford, Englanti
Ajankohta:  10.–12. helmikuuta 1355
Iskutyyppi:  mellakka
Kuolleita:  63 opiskelijaa, noin 30 kaupunkilaista
Pyhän Scholastican päivän mellakka oli Englannin Oxfordissa pyhän Scholastican muistopäivänä 10. helmikuuta 1355 puhjennut mellakka. Se sai alkunsa, kun Swindlestock Tavernin asiakkaana olleet Oxfordin yliopiston opiskelijat valittivat tavernan pitäjälle heille tarjoillun viinin laadusta. Opiskelijat alkoivat riidellä hänen kanssaan, ja tilanne kehittyi käsirysyksi, johon liittyi tavernan asiakkaita sekä opiskelijoiden että tavernan pitäjän puolelle. Tappelun kasvaessa kaupunkilaiset soittivat kirkonkelloja kutsuakseen paikalle lisäjoukkoja, ja opiskelijat kutsuivat vastaavasti omiaan paikalle yliopiston kirkon kelloilla. Yhteenotto kasvoi pian mellakaksi, jossa yliopistolaiset ja kaupunkilaiset tappelivat keskenään, osa jousin ja nuolin aseistautuneina.
Mellakointi jatkui seuraavanakin päivänä. Kaupunginkirjojen mukaan opiskelijat tukkivat kaupungin portit ja riehuivat polttaen taloja, kun taas yliopiston tietojen mukaan 80 kaupunkilaisen joukko hyökkäsi provosoimatta opiskelijoiden kimppuun. Iltapäivästä kaupunkiin saapui lähiseuduilta koottu 2 000 miehen joukko auttamaan kaupunkilaisia. Seuraavien 36 tunnin aikana kaupunkilaiset hyökkäsivät noin 20 yliopiston rakennukseen tappaen opiskelijoita. Mellakat loppuivat lopulta kolmantena päivänä, 12. helmikuuta. Niissä kuoli 63 opiskelijaa ja noin 30 kaupunkilaista.
Pyhän Scholastican päivän mellakka oli huipentuma yliopiston ja kaupunkilaisten väliselle jännitteelle, joka oli saanut alkunsa ilmeisesti vuonna 1209, kun kaksi tiettävästi syytöntä opiskelijaa oli lynkattu murhasta. Kaupungin tästä saamien rangaistusten myötä yliopisto oli monin tavoin itse kaupunkia paremmassa asemassa, mikä aiheutti närää kaupunkilaisten keskuudessa. Mellakoiden jälkeen yliopistolle myönnettiin taas lisää etuuksia. Lisäksi määrättiin, että 63 kaupunkilaisen, mukaan lukien pormestari, tulee joka vuosi osallistua pyhän Scholastican päivän jumalanpalvelukseen yliopistolla ja maksaa sakkoa pennin kukin. Tapa jatkui vuoteen 1825 saakka. Vihanpito kaupunkilaisten ja yliopiston välillä jatkui 1900-luvulle asti johtaen yhteenottoihin, jotka vaativat pahimmillaan armeijan väliintuloa.
Rukan hyppyrimäet

| Rukan hyppyrimäet |
| --- | --- |
 Rukan suurmäki ”Rukatunturi”.
Sijainti
Paikkakunta:   Kuusamo, Suomi
Koordinaatit:  66°10′13.7″N, 29°8′48″E
Avattu:  1964
Remontoitu:  1983, 1986, 1996, 2016
Muut mäet:  Meijerin hyppyrimäet
Seura:  Kuusamon Erä-Veikot
Rukatunturi
K-piste:  120 metriä
Mäkikoko:  142 metriä
Mäkiennätys:  150,5 metriä  Halvor Egner Granerud (27.11.2022)
Naisten mäkiennätys:  110,0 metriä  Tiina Lehtola (29.3.1981)
Kesämäkiennätys:  145,0 metriä  Jarkko Määttä (8.9.2018)
Naisten kesämäkiennätys:  130,0 metriä  Susanna Forsström (12.9.2020)
Avattu:  1964
Remontoitu:  1983, 1996, 2016
Muovitus:  Kyllä
Vauhtimäen pituus:  98,83 m
Vauhtimäen kulma:  35°
Keulan pituus:  6,75 m
Keulan korkeus:  3,5 m
Keulan kulma:  10,8°
Alastulorinteen kulma:  36,9°
Rukan keskimäki
K-piste:  64 metriä
Mäkikoko:  70 metriä
Mäkiennätys:  72,5 metriä  Jarkko Määttä (31.3.2007)
Kesämäkiennätys:  69,0 metriä  Olli Muotka (27.6.2009)
Avattu:  1964
Remontoitu:  1986
Muovitus:  Kyllä
Rukan hyppyrimäet on kahden hyppyrimäen muodostama mäkihypyn suorituspaikka Kuusamon Rukalla.
Rukatunturi

Rukatunturin K-piste on 120 metrissä ja HS-piste 142 metrissä.